
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3223 

2 Δεκεμβρίου 2014 


ΑΠΟΦΑΣΕΙ Σ 

Αριθμ. οικ. 10566 

Διαδικασία χορήγησης ταξιδιωτικών εγγράφων σε δι¬ 
καιούχους διεθνούς προστασίας, καθώς και στους 
αιτούντες διεθνή προστασία. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις των άρθρων 41 και 90 του Κώδικα 
Νομοθεσίας για την Κυβέρνηση και τα Κυβερνητικά Όρ¬ 
γανα, που κυρώθηκε με το άρθρο πρώτο του π.δ. 63/ 
2005 (Α' 98), όπως ισχύουν. 

2. Τις διατάξεις του Ν. 1338/83 (Α' 34) «Εφαρμογή του 
κοινοτικού δικαίου». 

3. Τ ις διατάξεις του Ν. 1481/1984 (Α' 152) «Οργανισμός 
του Υπουργείου Δημόσιας Τάξης», όπως ισχύουν. 

4. Τις διατάξεις του άρθρου 31 του Ν. 1473/1984 (Α' 127) 
«Μεταρρυθμίσεις στην άμεση και έμμεση φορολογία και 
άλλες διατάξεις». 

5. Τις διατάξεις του Ν. 2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρ¬ 
χηγείου Ελληνικής Αστυνομίας και άλλες διατάξεις» (Α' 
41), όπως ισχύουν. 

6. Τις διατάξεις του άρθρου 1 του Ν. 3103/2003 «Εκδοση 
διαβατηρίων από την Ελληνική Αστυνομία και άλλες 
διατάξεις» (Α' 23). 

7. Τ ις διατάξεις της παρ. 2 του άρθρου 52 του Ν. 3427/ 
2005 «Φόρος προστιθέμενης αξίας στις νέες οικοδο¬ 
μές, μεταβολές στη φορολογία κεφαλαίου και άλλες 
διατάξεις» (Α' 312). 

8. Τ ις διατάξεις του Ν. 3861/2010 (Α' 112) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο Διαδίκτυο «Πρόγραμμα Διαύγεια» 
και άλλες διατάξεις». 

9. Τ ις διατάξεις της παρ. 4 του άρθρου 22 του Ν. 3938/ 
2011 «Σύσταση Γραφείου Αντιμετώπισης Περιστατικών 
Αυθαιρεσίας στο Υπουργείο Προστασία του Πολίτη και 
άλλες διατάξεις» (Α' 61). 

10. Τις διατάξεις της παρ. 2 του άρθρου 1 του Ν. 3907/ 
2011 «Ίδρυση Υπηρεσίας Ασύλου και Υπηρεσίας Πρώτης 


Υποδοχής, προσαρμογή της ελληνικής νομοθεσίας προς 
τις διατάξεις της Οδηγίας 2008/115/ΕΚ «σχετικά με τους 
κοινούς κανόνες και διαδικασίες στα κράτη - μέλη για 
την επιστροφή των παρανόμως διαμενόντων υπηκόων 
τρίτων χωρών» και λοιπές διατάξεις» (Α' 7), όπως τρο¬ 
ποποιήθηκε και ισχύει. 

11. Τ ις διατάξεις του άρθρου 22 του Ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (Α' 247) και των άρθρων 20 και 
77 του Ν. 4270/2014 «Αρχές Δημοσιονομικής διαχείρισης 
και εποπτείας (ενσωμάτωση της Οδηγίας 2011/85/Ε.Ε.) 
δημόσιο λογιστικό και άλλες διατάξεις» (Α' 143). 

12. Τις διατάξεις του Ν. 4249/2014 «Αναδιοργάνωση 
της Ελληνικής Αστυνομίας, του Πυροσβεστικού Σώμα¬ 
τος και της Γενικής Γραμματείας Πολιτικής Προστα¬ 
σίας, αναβάθμιση Υπηρεσιών του Υπουργείου Δημό¬ 
σιας Τάξης και Προστασίας του Πολίτη και ρύθμιση 
λοιπών θεμάτων αρμοδιότητας Υπουργείου Δημόσιας 
Τάξης και Προστασίας του Πολίτη και άλλες διατάξεις» 
(Α' 73), όπως τροποποιήθηκε και ισχύει. 

13. Του π.δ. 14/2001 (Α' 12) «Οργάνωση Υπηρεσιών Ελ¬ 
ληνικής Αστυνομίας», όπως ισχύουν. 

14. Τ ις διατάξεις του άρθρου 2 του π.δ. 126/2005 «Ιδρυση 
Διεύθυνσης Διαβατηρίων και άλλες διατάξεις» (Α' 181). 

15. Του π.δ. 184/2009 «Σύσταση του Υπουργείου Προ¬ 
στασίας του Πολίτη και καθορισμός των αρμοδιοτήτων 
του» (Α' 213), όπως ισχύουν. 

16. Του π.δ. 113/2010 (Α' 194) «Ανάληψη υποχρεώσεων 
από τους διατάκτες» 

17. Του π.δ. 85/2012 (Α' 141) «Ίδρυση και μετονομασία 
Υπουργείων, μεταφορά και κατάργηση υπηρεσιών», 
όπως τροποποιήθηκε με τα π.δ. 94/2012 (Α' 149) και 
98/2012 (Α' 160). 

18. Την υπ’ αριθμ. Υ 48 από 9-7-2012 (Β' 2105) απόφαση 
του Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Στάίκούρα». 

19. Τις διατάξεις του π.δ. 104/2012 «Οργάνωση και λει¬ 
τουργία Υπηρεσίας Ασύλου στο Υπουργείο Δημόσιας 
Τάξης και Προστασίας του Πολίτη» (Α' 172), όπως αυτές 
τροποποιήθηκαν με το π.δ. 133/2013 (Α' 198). 

20. Τις διατάξεις του άρθρου 25 του π.δ. 141/2013 «Προ¬ 
σαρμογή της ελληνικής νομοθεσίας προς τις διατάξεις 
της Οδηγίας 2011/95/ΕΕ του Ευρωπαϊκού Κοινοβουλίου 
και του Συμβουλίου της 13ης Δεκεμβρίου 2011 (Ι_ 337) 

σχετικά με τις απαιτήσεις για την αναγνώριση και το 
καθεστώς των αλλοδαπών ή των ανιθαγενών ως δικαι¬ 
ούχων διεθνούς προστασίας, για ένα ενιαίο καθεστώς 
για τους πρόσφυγες ή για τα άτομα που δικαιούνται 
επικουρική προστασία και για το περιεχόμενο της πα¬ 
ρεχόμενης προστασίας (αναδιατύπωση) (Α' 226). 

21. Του π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

22. Του π.δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 134). 

23. Την με αριθμ. πρωτ. 7194/21.8.2014 απόφαση του 
Υπουργού Δημόσιας Τάξης και Προστασίας του Πολίτη 
με την οποία έγινε μεταφορά της πίστωσης από τον 
Προϋπολογισμό της Υπηρεσίας Ασύλου στον Προϋπο¬ 
λογισμό της Ελληνικής Αστυνομίας ύψους πενήντα οκτώ 
χιλιάδων ευρώ (58.000,00 €). 

24. Το γεγονός, ότι από τις διατάξεις της παρούσας 
απόφασης προκαλείται δαπάνη σε βάρος του κρατικού 
προϋπολογισμού για το τρέχον έτος ύψους 58,000,00 
ευρώ για την έκδοση ταξιδιωτικών εγγράφων σε δι¬ 
καιούχους διεθνούς προστασίας και αιτούντες διεθνή 
προστασία. Η ανωτέρω δαπάνη τόσο για το τρέχον 
όσο και για τα επόμενα έτη θα αντιμετωπιστεί από 
τις εγγεγραμμένες πιστώσεις του προϋπολογισμού του 
Υπουργείου Δημόσιας Τάξης και Προστασίας του Πολίτη 
(Ε.Φ. 43-630), εντός των προβλεπομένων ορίων δαπα¬ 
νών στο πλαίσιο υλοποίησης του Μ.Π.Δ.Σ. 2015-2018 (Ν. 
4263/2014), αποφασίζουμε: 

Άρθρο 1 
Δικαιούμενοι 

1. Στους αλλοδαπούς ή ανιθαγενείς, οι οποίοι ανα¬ 
γνωρίστηκαν ως δικαιούχοι καθεστώτος του πρόσφυγα 
με απόφαση της Υπηρεσίας Ασύλου ή των Επιτροπών 
Προσφυγών της Αρχής Προσφυγών χορηγείται μετά 
από αίτησή τους ταξιδιωτικό έγγραφο σύμφωνα με τα 
οριζόμενα στο άρθρο 25 παρ. 1 του π.δ. 141/2013. 

2. Στους αλλοδαπούς ή ανιθαγενείς, οι οποίοι αναγνω¬ 
ρίστηκαν ως δικαιούχοι καθεστώτος επικουρικής προ¬ 
στασίας με απόφαση της Υπηρεσίας Ασύλου ή των Επι¬ 
τροπών Προσφυγών της Αρχής Προσφυγών χορηγείται 
μετά από αίτησή τους ταξιδιωτικό έγγραφο σύμφωνα 
με τα οριζόμενα στο άρθρο 25 παρ. 3 του π.δ. 141/2013. 

3. Στα μέλη της οικογένειας δικαιούχου καθεστώτος 
διεθνούς προστασίας, όπως αυτά ορίζονται στις παρ. 
2 (β) και 5 του άρθρου 23 χορηγείται μετά από αίτησή 
τους ταξιδιωτικό έγγραφο σύμφωνα με τα οριζόμενα 
στο άρθρο 25 παρ. 1 και 3 του π.δ. 141/2013 κατά περί¬ 
πτωση. 

4. Σε αιτούντες διεθνή προστασία χορηγείται μετά 
από αίτησή τους ταξιδιωτικό έγγραφο σύμφωνα με τα 
οριζόμενα στο άρθρο 25 παρ. 4 του π.δ. 141/2013. 

Άρθρο 2 

Αρμόδιες Υπηρεσίες χορήγησης 
ταξιδιωτικών εγγράφων 

Αρμόδιες Υπηρεσίες χορήγησης ταξιδιωτικών εγγρά¬ 
φων σε δικαιούχους διεθνούς προστασίας ή αιτούντες 
διεθνή προστασία ορίζονται τα Περιφερειακά Γραφεία 
Ασύλου και τα αυτοτελή κλιμάκια των της Υπηρεσίας 
Ασύλου στην τοπική αρμοδιότητα των οποίων διαμένουν 
τα ως άνω πρόσωπα. 


Άρθρο 3 

Προϋποθέσεις χορήγησης - Υποβολή αίτησης 
στην αρμόδια υπηρεσία 
χορήγησης ταξιδιωτικών εγγράφων 

1. Για τη χορήγηση ταξιδιωτικών εγγράφων σε δικαι¬ 
ούχο καθεστώτος πρόσφυγα ή δικαιούχο καθεστώτος 
επικουρικής προστασίας ή μέλη της οικογένειάς τους 
απαιτείται η υποβολή σχετικής αίτησης - υπεύθυνης 
δήλωσης από τον ενδιαφερόμενο στο κατά τόπο αρ¬ 
μόδιο ΠΓΑ, στην οποία δηλώνει εάν έχει καταδικασθεί 
τελεσίδικα για πλαστογραφία, πλαστογραφία πιστοποι¬ 
ητικών, υπεξαγωγή εγγράφων, ψευδή ανωμοτί κατάθεση 
ή ψευδή δήλωση (άρθρα 216, 217, 222, και 225 Π.Κ. και 
άρθρο 22 παρ. 6 του Ν. 1599/1986) εφόσον η τέλεση 
των εγκλημάτων αυτών σχετίζεται με την έκδοση, τη 
χρήση, την απώλεια ή την κλοπή διαβατηρίου, ή για 
αρπαγή, εμπόριο δούλων, εμπορία ανθρώπων, αρπαγή 
ανηλίκων, ακούσια απαγωγή, σωματεμπορία ή διακίνη¬ 
ση λαθρομεταναστών (άρθρα 322, 323 323Α, 324, 327, 
351 Π.Κ. άρθρο 29 παρ. 5 και 6 και 30 παρ. 1 και 2 του 
Ν. 4251/2014), ή εάν έχει ασκηθεί σε βάρος του ποινική 
δίωξη για κακούργημα ή για τα ανωτέρω αδικήματα ή 
εάν εκκρεμεί σε βάρος του μέτρο απαγόρευσης εξόδου 
από τη χώρα ή εάν εκτίει στερητική της ελευθερίας 
ποινή ή είναι υπόδικος και του/της έχει επιβληθεί προ¬ 
σωρινή κράτηση. 

Η Υπηρεσία στην οποία κατατέθηκε η ως άνω δήλωση 
υποχρεούται σύμφωνα με τη διάταξη της παρ. 3 του 
άρθρου 10 του Ν. 3230/2004 (Α' 44) να διενεργεί δειγμα¬ 
τοληπτικό έλεγχο, σε ποσοστό τουλάχιστον πέντε τοις 
εκατό (5%) των δηλώσεων που υποβλήθηκαν κατά το 
αμέσως προηγούμενο τρίμηνο, με την έκδοση αντιγρά¬ 
φου ποινικού μητρώου δικαστικής χρήσης του άρθρου 
577 του Κώδικα Ποινικής Δικονομίας, προκειμένου να 
διαπιστώνει την ακρίβεια των δηλωθέντων γεγονότων. 
Σε περίπτωση που διαπιστωθεί κατά τον έλεγχο ότι 
δηλώθηκαν ψευδή γεγονότα ή απεκρύβησαν αληθινά, 
ανεξάρτητα από την επιβολή των κυρώσεων της παρ. 6 
του άρθρου 22 του Ν. 1599/1986, το ταξιδιωτικό έγγραφο 
ανακαλείται με απόφαση του Προϊσταμένου του κατά 
τόπο αρμόδιου ΠΓΑ και ακυρώνεται. 

2. Γ ια τη χορήγηση ταξιδιωτικών εγγράφων σε αιτού- 
ντα διεθνή προστασία απαιτείται: 

α) η υποβολή σχετικής αίτησης στο κατά τόπο αρ¬ 
μόδιο Περιφερειακό Γραφείο Ασύλου και αυτοτελές 
κλιμάκιο. 

β) η προσκόμιση επικυρωμένων φωτοαντίγραφων 
από δημόσια αρχή, με επίδειξη των πρωτοτύπων, των 
εγγράφων από δημόσιο νοσοκομείο που πιστοποιούν 
ότι συντρέχουν σοβαροί λόγοι υγείας που απαιτούν τη 
μετάβαση του αιτούντος στο εξωτερικό. 

3. Η απόφαση για τη χορήγηση ή μη ταξιδιωτικών 
εγγράφων λαμβάνεται από τον Προϊστάμενο του κατά 
τόπο αρμόδιου Περιφερειακού Γραφείου Ασύλου και 
των αυτοτελών κλιμακίων. 

Άρθρο 4 

Αρμόδιες Υπηρεσίες παραλαβής δικαιολογητικών 
και λήψης δακτυλικών αποτυπωμάτων 
για την εκτύπωση των ταξιδιωτικών εγγράφων 

1. Ως υπηρεσίες παραλαβής των δικαιολογητικών και 
λήψης των δακτυλικών αποτυπωμάτων για την εκτύ¬ 
πωση των ταξιδιωτικών εγγράφων ορίζονται για τους 

διαμένοντες σε περιοχή υπαγόμενη στην κατά τόπο 
αρμοδιότητα του κάθε Περιφερειακού Γραφείου οι 
αντίστοιχες υπηρεσίες της Ελληνικής Αστυνομίας, ως 
ακολούθως: 

α) Για το Περιφερειακό Γραφείο Ασύλου Αττικής, το 
Τμήμα Αλλοδαπών Αθηνών της Διεύθυνσης Αλλοδαπών 
Αττικής. 

β) Γ ια το Περιφερειακό Γ ραφείο Ασύλου Θεσσαλονί¬ 
κης, το Τμήμα Αλλοδαπών Δυτικής Θεσσαλονίκης της 
Διεύθυνσης Αλλοδαπών Θεσσαλονίκης. 

γ) Γ ια το Περιφερειακό Γ ραφείο Ασύλου ΝοτίουΈβρου, 
το Γ ραφείο Διαβατηρίων Αλεξανδρούπολης. 

δ) Για το Περιφερειακό Γραφείο Ασύλου Βορείου 
Έβρου, το Γ ραφείο Διαβατηρίων Ορεστιάδας. 

ε) Γ ια το Περιφερειακό Γ ραφείο Ασύλου Ηπείρου, το 
Γ ραφείο Διαβατηρίων Ιωαννίνων. 

στ) Γ ια το Περιφερειακό Γ ραφείο Ασύλου Θεσσαλίας, 
το Γ ραφείο Διαβατηρίων Βόλου. 

ζ) Γ ια το Περιφερειακό Γ ραφείο Ασύλου Πάτρας, το 
Γ ραφείο Διαβατηρίων Πάτρας. 

η) Γ ια το Περιφερειακό Γ ραφείο Ασύλου Κρήτης, το 
Γ ραφείο Διαβατηρίων Ηρακλείου. 

θ) Γ ια το Περιφερειακό Γ ραφείο Ασύλου Λέσβου, το 
Γ ραφείο Διαβατηρίων Λέσβου. 

ι) Γ ια το Περιφερειακό Γ ραφείο Ασύλου Χίου, το Γ ρα¬ 
φείο Διαβατηρίων της Χίου. 

ια) Γ ια το Περιφερειακό Γ ραφείο Ασύλου Σάμου, το 
Γ ραφείο Διαβατηρίων Σάμου. 

ιβ) Για το Περιφερειακό Γραφείο Ασύλου Λέρου, το 
Γ ραφείο Διαβατηρίων Λέρου. 

ιγ) Για το Περιφερειακό Γραφείο Ασύλου Ρόδου, το 
Γ ραφείο Διαβατηρίων Ρόδου. 

2. Με απόφαση του Διευθυντή της Υπηρεσίας Ασύ¬ 
λου μετά από πρόταση του Διευθυντή της Διεύθυνσης 
Διαβατηρίων για την αντιμετώπιση αυξανόμενων ανα¬ 
γκών μπορούν να ορίζονται περισσότερες υπηρεσίες 
παραλαβής δικαιολογητικών και λήψης δακτυλικών απο¬ 
τυπωμάτων ανά τοπική αρμοδιότητα Περιφερειακού 
Γραφείου Ασύλου ή να ορίζονται άλλες ευρισκόμενες 
εγγύτερα στην έδρα των ως άνω Περιφερειακών Γ ρα¬ 
φείων Ασύλου. 

Αρθρο 5 

Υποβολή απαιτούμενων δικαιολογητικών στις Αρμόδιες 
Υπηρεσίες παραλαβής των δικαιολογητικών 
για την εκτύπωση των ταξιδιωτικών εγγραφών 

1. Για την εκτύπωση των εγγράφων του άρθρου 1, ο 
αϊτών απαιτείται να υποβάλει στην αρμόδια υπηρεσία 
παραλαβής των δικαιολογητικών, κατά περίπτωση: 

α. Δικαιούχος καθεστώτος πρόσφυγα ή επικουρικής 
προστασίας: 

ί. Ακριβές αντίγραφο απόφασης Προϊσταμένου Πε¬ 
ριφερειακού Γραφείου Ασύλου, η οποία εγκρίνει την 
έκδοση ταξιδιωτικών εγγράφων. 

ϋ. Μία (1) πρόσφατη φωτογραφία ιδίου τύπου και των 
αυτών τεχνικών προδιαγραφών με αυτές που ισχύουν 
για τις φωτογραφίες των διαβατηρίων Ελλήνων πολι¬ 
τών. Σε περιπτώσεις ατόμων με προβλήματα όρασης, 
όταν δεν πληρούνται επακριβώς οι τεθείσες τεχνι¬ 
κές προδιαγραφές φωτογραφιών (π.χ. μη εστιασμός, 
κλειστοί οφθαλμοί, παραμόρφωση χαρακτηριστικών 
προσώπου κ,λπ.) συνυποβάλλεται, είτε απλή βεβαίωση 
εγγραφής στα Μητρώα Τυφλών οικείας Υπηρεσίας, η 


οποία πιστοποιεί την εν λόγω κατάσταση, είτε ιατρική 
βεβαίωση - γνωμάτευση. 

μι. Τριπλότυπο είσπραξης ή παράβολο για την πιστο¬ 
ποίηση της πληρωμής των τελών και των λοιπών επι¬ 
βαρύνσεων (ταχυδρομικά έξοδα αποστολής κ.λπ.) για 
την έκδοση του ταξιδιωτικού εγγράφου ή εναλλακτικά 
θ-παράβολο, όπως αυτά καθορίζονται κάθε φορά από 
τις ισχύουσες διατάξεις που αφορούν την έκδοση δια¬ 
βατηρίων Ελλήνων πολιτών. Αν για οποιοδήποτε λόγο 
το ταξιδιωτικό έγγραφο δεν εκδοθεί, το τριπλότυπο 
είσπραξης ή το παράβολο των τελών και οι λοιπές 
επιβαρύνσεις επιστρέφονται στον αιτούντα εκτός από 
τα έξοδα αποστολής των δικαιολογητικών. 

Ο δικαιούχος καθεστώτος πρόσφυγα ή επικουρικής 
προστασίας κατά την υποβολή των ως άνω δικαιολο- 
γητικών οφείλει να επιδείξει στον αρμόδιο υπάλληλο 
πρωτότυπη άδεια διαμονής ενιαίου τύπου την οποία έχει 
στην κατοχή του ή, ελλείψει αυτής, δελτίο αιτούντος 
διεθνή προστασία σε ισχύ που είναι σφραγισμένο με 
την ένδειξη «Εκκρεμεί Άδεια Διαμονής». 

β. Για τα μέλη οικογένειας δικαιούχου καθεστώτος 
πρόσφυγα ή επικουρικής προστασίας εφαρμόζεται η 
παρ. 1 (α) της παρούσας. 

γ. Αϊτών διεθνή προστασία: 

ί. Ακριβές αντίγραφο απόφασης Προϊσταμένου Πε¬ 
ριφερειακού Γραφείου Ασύλου, η οποία εγκρίνει την 
έκδοση ταξιδιωτικών εγγράφων. 

ϋ. Μία (1) πρόσφατη φωτογραφία ιδίου τύπου και των 
αυτών τεχνικών προδιαγραφών με αυτές που ισχύουν 
για τις φωτογραφίες των διαβατηρίων Ελλήνων πολι¬ 
τών. Σε περιπτώσεις ατόμων με προβλήματα όρασης, 
όταν δεν πληρούνται επακριβώς οι τεθείσες τεχνι¬ 
κές προδιαγραφές φωτογραφιών (π.χ. μη εστιασμός, 
κλειστοί οφθαλμοί, παραμόρφωση χαρακτηριστικών 
προσώπου κλπ.) συνυποβάλλεται, είτε απλή βεβαίωση 
εγγραφής στα Μητρώα Τυφλών οικείας Υπηρεσίας, η 
οποία πιστοποιεί την εν λόγω κατάσταση, είτε ιατρική 
βεβαίωση - γνωμάτευση. 

μι. Τριπλότυπο είσπραξης ή παράβολο για την πιστο¬ 
ποίηση της πληρωμής των τελών και των λοιπών επι¬ 
βαρύνσεων (ταχυδρομικά έξοδα αποστολής κ.λπ.) για 
την έκδοση του ταξιδιωτικού εγγράφου ή εναλλακτικά 
θ-παράβολο, όπως αυτά καθορίζονται κάθε φορά από 
τις ισχύουσες διατάξεις. Αν για οποιοδήποτε λόγο το 
ταξιδιωτικό έγγραφο δεν εκδοθεί, το τριπλότυπο εί¬ 
σπραξης ή το παράβολο των τελών και οι λοιπές επι¬ 
βαρύνσεις επιστρέφονται στον αιτούντα εκτός από τα 
έξοδα αποστολής των δικαιολογητικών. 

Ο αϊτών διεθνή προστασία κατά την υποβολή των 
ως άνω δικαιολογητικών οφείλει να επιδείξει στον αρ¬ 
μόδιο υπάλληλο πρωτότυπο δελτίο αιτούντος διεθνή 
προστασία σε ισχύ. 

2. Το εισπραχθέν ποσό θα εμφανίζεται ως έσοδο του 
κρατικού προϋπολογισμού στον Κ.Α.Ε. 3829 και θα με- 
ταφέρεται στον Κ.Α.Ε. 0843 «Εκδόσεις - εκτυπώσεις - 
βιβλιοδεσία» της Υπηρεσίας Ασύλου (ειδικός φορέας 43 
630) με μέριμνα του Υπουργείου Οικονομικών. 

Αρθρο 6 

Υποβολή αίτησης και απαιτούμενων δικαιολογητικών 
σε ειδικές περιπτώσεις 

1. Στην περίπτωση ανήλικου και άγαμου τέκνου κα¬ 
θώς και ενήλικου τέκνου που πάσχει από πνευματική ή 

σωματική αναπηρία και δεν δύναται να υποβάλει αυτο¬ 
τελούς αίτηση για χορήγηση ταξιδιωτικών εγγράφων, η 
ως άνω αίτηση υποβάλλεται από τον γονέα που ασκεί 
την επιμέλεια. Όταν η επιμέλεια ασκείται και από τους 
δύο γονείς αρκεί η αυτοπρόσωπη παρουσία του ενός 
γονέα και η έγγραφη συναίνεση του άλλου, του οποίου 
το ιδιόχειρο της υπογραφής βεβαιώνεται από οποιαδή¬ 
ποτε αρμόδια αρχή. Τα δικαιολογητικά που ορίζονται 
στο άρθρο 5 υποβάλλονται από έναν εκ των δύο γονέων 
ή από εκείνον που ασκεί την επιμέλεια με αυτοπρόσωπη 
παρουσία του τέκνου. Όταν κανένας γονέας δεν μπορεί 
να παραστεί για λόγους ανωτέρας βίας και το τέκνο 
είναι άνω των 14 ετών, η ως άνω αίτηση όπως και τα δι- 
καιολογητικά που ορίζονται στο άρθρο 5 υποβάλλονται 
από τον ίδιο τον ενδιαφερόμενο και η αίτηση γίνεται 
δεκτή, εάν πληρούνται οι ουσιαστικές προϋποθέσεις, 
κατόπιν έγγραφης άδειας από τον αρμόδιο Εισαγγελέα 
Ανηλίκων ή όπου δεν υπάρχει Εισαγγελέας Ανηλίκων 
από τον Εισαγγελέα Πρωτοδικών. 

2. Στην περίπτωση ασυνόδευτων ανηλίκων δικαιούχων 
διεθνούς προστασίας κάτω των 14 ετών η αίτηση για τη 
χορήγηση ταξιδιωτικών εγγράφων και τα δικαιολογη- 
τικά του άρθρου 5 υποβάλλονται από τον εκπρόσωπό 
τους σύμφωνα με τα οριζόμενα στο άρθρο 2 (ια) του 
Π.Δ. 113/2013 με αυτοπρόσωπη παρουσία του ασυνό- 
δευτου ανηλίκου. 

3. Σε περίπτωση ατόμων που αδυνατούν αποδεδειγ¬ 
μένα να παρουσιαστούν για να υποβάλουν αίτηση για 
έκδοση ταξιδιωτικών εγγράφων λόγω αναπηρίας ή σο¬ 
βαρής ασθένειας, η αίτηση κατατίθεται από αντιπρό¬ 
σωπο μετά από ειδική, προς τούτο, εξουσιοδότηση με 
θεώρηση του γνησίου της υπογραφής και προσκόμιση 
σχετικών εγγράφων από δημόσιο νοσοκομείο που πι¬ 
στοποιούν την ως άνω κατάσταση. 

Αρθρο 7 

Λήψη δακτυλικών αποτυπωμάτων 

1. Οι Υπηρεσίες της παρ. 1 του άρθρου 4 λαμβάνουν 
και κρυπτογραφούν τα δακτυλικά αποτυπώματα των 
δεικτών και των δύο χειρών του δικαιούχου ταξιδιωτικών 
εγγράφων, εκτός αν πρόκειται για ανήλικο κάτω των έξι 
( 6 ) ετών που απαλλάσσεται της σχετικής υποχρέωσης. 

2. Σε περίπτωση μόνιμης ή προσωρινής αδυναμίας 
λήψης δακτυλικού αποτυπώματος δείκτη λαμβάνεται 
κατά σειρά αποτύπωμα του αντίχειρα ή του μέσου ή 
του παράμεσου του ίδιου χεριού, ενώ στην περίπτωση 
μονόχειρα λαμβάνεται αποτύπωμα και δεύτερου δακτύ¬ 
λου με την ίδια ως άνω σειρά. 

3. Πρόσωπα, για τα οποία η λήψη των δακτυλικών 
τους αποτυπωμάτων, κατά τα ανωτέρω, είναι φυσικώς 
αδύνατη, υποβάλλουν μαζί με την αίτηση της παρ. 1 του 
άρθρου 3 ιατρικό πιστοποιητικό, το οποίο φέρει την 
υπογραφή ιατρού ειδικότητας αντίστοιχης με τη βεβαι- 
ούμενη πάθηση με το οποίο αποδεικνύεται η αδυναμία 
λήψης δακτυλικών αποτυπωμάτων. Η αδυναμία αυτή θα 
πρέπει να αναφέρεται στην απόφαση Προϊσταμένου 
Περιφερειακού Γραφείου Ασύλου. Τα πρόσωπα αυτά 
απαλλάσσονται από τη σχετική υποχρέωση. 

4. Εφόσον στο πρόσωπο του αιτούντα συντρέχουν 
ιδιαίτερα σοβαροί λόγοι υγείας, που αποδεικνύονται 
με ιατρικό πιστοποιητικό χορηγούμενο από ιατρό σχε¬ 


τικής ειδικότητας με την πάθηση που βεβαιώνεται και 
καθιστούν αδύνατη ή δυσχεραίνουν ουσιωδώς την μετα¬ 
κίνησή του στην αρμόδια υπηρεσία υποβολής δικαιολο- 
γητικών (νοσηλεία κατ’ οίκον ή σε νοσηλευτικό ίδρυμα, 
ανήμπορα άτομα), τότε κατ’ εξαίρεση, για την παραλαβή 
δικαιολογητικών και δακτυλικών αποτυπωμάτων υπάλ¬ 
ληλος της αρμόδιας υπηρεσίας μεταβαίνει στον τόπο 
που βρίσκεται ο ενδιαφερόμενος, φέροντας μαζί του 
ανάλογο ηλεκτρονικό εξοπλισμό και ακολουθείται η 
προβλεπόμενη διαδικασία. 

5. Η μη συναίνεση για τη λήψη των δακτυλικών απο¬ 
τυπωμάτων θεωρείται παραίτηση από την αίτηση χο¬ 
ρήγησης ταξιδιωτικών εγγράφων. 

6 . Οι Υπηρεσίες της παρ. 1 του άρθρου 4 χορηγούν στο 
δικαιούχο Α.Δ.Ε.Τ. απόδειξη παραλαβής δικαιολογητικών 
για εκτύπωση ταξιδιωτικών εγγράφων. 

7. Μετά τη λήψη των δακτυλικών αποτυπωμάτων οι 
Υπηρεσίες της παρ. 1 του άρθρου 4 αποστέλλουν με 
την διαδικασία της ασφαλούς ταχυμεταφοράς (μέσω 
των επιχειρήσεων παροχής υπηρεσιών ταχυδρομείου με 
τις οποίες συνάπτει σύμβαση το Αρχηγείο της Ελληνι¬ 
κής Αστυνομίας στο πλαίσιο της διακίνησης εντύπων 
ασφαλείας) στη Διεύθυνση Διαβατηρίων και Εγγράφων 
Ασφαλείας του Αρχηγείου Ελληνικής Αστυνομίας: 

α) το ακριβές αντίγραφο της απόφασης του Προϊστα¬ 
μένου Περιφερειακού Γραφείου Ασύλου για τη χορήγη¬ 
ση ταξιδιωτικών εγγράφων. 

β) την αίτηση εκτύπωσης ταξιδιωτικών εγγράφων, 
στην οποία επικολλάται η φωτογραφία του δικαιούχου 
και αναγράφονται τα στοιχεία αυτού. Η αίτηση αυτή 
υπογράφεται από τον ίδιο τον δικαιούχο εφόσον αυτός 
είναι άνω των δεκατεσσάρων (14) ετών. Προκειμένου 
περί ανηλίκων ηλικίας κάτω των δεκατεσσάρων (14) 
ετών, υπογράφει ο ένας εκ των δύο γονέων του ή ο 
ασκών την επιμέλεια ή στην περίπτωση ασυνόδευτου 
ανηλίκου κάτω των δεκατεσσάρων (14) ετών ο εκπρό¬ 
σωπός του. Προκειμένου περί ατόμων που αδυνατούν 
πλήρως για οποιοδήποτε λόγο να υπογράψουν, στη 
θέση της υπογραφής ο αρμόδιος υπάλληλος συμπληρώ¬ 
νει ιδιοχείρως «Αδυναμία Υπογραφής - υπαάΐθ Ιο 519 η». 

γ) την κρυπτογραφημένη σελίδα που περιλαμβάνει τα 
στοιχεία του κατόχου και τα δακτυλικά του/της απο¬ 
τυπώματα. 

δ) φωτοαντίγραφο του τριπλότυπου είσπραξης ή πα¬ 
ράβολου ή του αποδεικτικού δέσμευσης θ-παραβόλου. 

8 . Η Διεύθυνση Διαβατηρίων και Εγγράφων Ασφαλείας 
του Αρχηγείου Ελληνικής Αστυνομίας, προβαίνει στην 
εκτύπωση των ταξιδιωτικών εγγράφων και τα διαβιβάζει 
με την ίδια διαδικασία στις αρμόδιες υπηρεσίες της 
παρ. 1 του άρθρου 4. Τα σχετικά δικαιολογητικά και η 
κρυπτογραφημένη σελίδα με τα στοιχεία του κατόχου 
και τα δακτυλικά του αποτυπώματα καταστρέφονται 
μετά την ολοκλήρωση επεξεργασίας του αιτήματος. 

Σε περίπτωση που δεν καθίσταται δυνατή η εκτύπω¬ 
ση των ταξιδιωτικών εγγράφων για τεχνικούς λόγους, 
η Διεύθυνση Διαβατηρίων και Εγγράφων Ασφαλείας 
αποστέλλει σχετική ενημέρωση στις υπηρεσίες του 
άρθρου 2 και της παρ. 1 του άρθρου 4, προκειμένου 
να προβούν σε κάθε απαιτούμενη ενέργεια για την εκ 
νέου εκτύπωσή τους. 

9. Τα ταξιδιωτικά έγγραφα παραλαμβάνει από τις Υπη¬ 
ρεσίες της παρ. 1 του άρθρου 4 υπάλληλος του κατά 

τόπο αρμόδιου Περιφερειακού Γραφείου Ασύλου με τη 
σύνταξη και υπογραφή πρωτοκόλλου παράδοσης-πα- 
ραλαβής στο οποίο αναφέρεται ο συνολικός αριθμός 
των ταξιδιωτικών εγγράφων που παραδόθηκαν στον 
υπάλληλο και ο αριθμός που φέρει το κάθε ταξιδιωτικό 
έγγραφο. 

10. Οι διατάξεις του παρόντος εφαρμόζονται ανάλογα 
στην περίπτωση της αντικατάστασης ταξιδιωτικών εγ¬ 
γράφων κατά το άρθρο 10 ή έκδοσης νέων λόγω λήξης 
ισχύος των ήδη χορηγηθέντων. 

11. Τα ταξιδιωτικά έγγραφα εκτυπώνονται από τη Δι¬ 
εύθυνση Διαβατηρίων και Εγγράφων Ασφαλείας του 
Αρχηγείου της Ελληνικής Αστυνομίας και αποστέλλο- 
νται στις αρμόδιες υπηρεσίες του άρθρου 4 παρ. 1 εντός 
προθεσμίας δεκαπέντε (15) ημερών από την παραλαβή 
των αιτημάτων εκτύπωσης. 

Άρθρο 8 

Χρονική ισχύς ταξιδιωτικού εγγράφου 

1. Η διάρκεια ισχύος των ταξιδιωτικών εγγράφων που 
χορηγούνται σε δικαιούχο διεθνούς προστασίας ή μέ¬ 
λος της οικογένειάς του καθορίζεται σε πέντε (5) έτη 
από την έκδοσή τους για τους ενήλικες καθώς και τους 
ανήλικους που έχουν συμπληρώσει τα δεκατέσσερα (14) 
έτη της ηλικίας τους και τρία (3) έτη για τους λοιπούς 
ανήλικους. 

2. Η διάρκεια ισχύος των ταξιδιωτικών εγγράφων που 
χορηγούνται σε αιτούντα διεθνή προστασία καθορίζεται 
στους έξι (6) μήνες. 

Άρθρο 9 

Παράδοση ταξιδιωτικού εγγράφου στους δικαιούχους 

1. Τα ταξιδιωτικά έγγραφα, με την επιφύλαξη του άρ¬ 
θρου 6 παραδίδονται αυτοπροσώπως στο δικαιούχο 
τους από υπάλληλο του κατά τόπο αρμόδιου Περιφε¬ 
ρειακού Γ ραφείου Ασύλου με την επίδειξη της σχετικής 
απόδειξης παραλαβής του άρθρου 7 παρ. 6. Σχετικά 
συντάσσεται και υπογράφεται αποδεικτικό παράδοσης- 
παραλαβής. Κατά τον ίδιο τρόπο παραδίδονται ταξιδιω¬ 
τικά έγγραφα στο δικαιούχο που εκδόθηκαν μετά από 
απώλεια των προηγουμένως χορηγηθέντων. 

2. Η παράδοση ταξιδιωτικών εγγράφων, με την επι¬ 
φύλαξη του άρθρου 6 μετά από αντικατάσταση ή νέα 
χορήγηση γίνεται από υπάλληλο του κατά τόπο αρμό¬ 
διου Περιφερειακού Γραφείου Ασύλου στο δικαιούχο 
τους με την επίδειξη της σχετικής απόδειξης παρα¬ 
λαβής του άρθρου 7 της παρ. 6 και του προηγούμενου 
ταξιδιωτικού εγγράφου, το οποίο ακυρώνεται ενώπιον 
του δικαιούχου. Σχετικά συντάσσεται και υπογράφεται 
αποδεικτικό παράδοσης-παραλαβής στο οποίο γίνεται 
μνεία της ακύρωσης του προηγούμενου ταξιδιωτικού 
εγγράφου και της επιστροφής του στον κάτοχό του. 

Η ακύρωση του ταξιδιωτικού εγγράφου γίνεται με 
απλή διάτρηση του εμπρόσθιου εξωφύλλου και των 
εσωφύλλων στην άνω και κάτω γωνία της δεξιάς πλευ¬ 
ράς αυτού, με παράλληλη επίθεση σφραγίδας με την 
ένδειξη «ΑΚΥΡΟ», σε σημεία που δεν θα θίγονται οι 
φερόμενες σε αυτό θεωρήσεις. Η ακύρωση του οπί¬ 
σθιου εξωφύλλου γίνεται με πολλαπλές διατρήσεις σε 
ολόκληρη την επιφάνεια αυτού κατά τρόπο ώστε να 
καταστρέφεται το ανεπαφικό πλίνθιο. 


3. Ταξιδιωτικά έγγραφα τα οποία δεν παραλαμβάνο- 
νται κατά τα ανωτέρω εντός (12) δώδεκα μηνών από την 
έκδοσή τους ακυρώνονται μετά από σύνταξη σχετικού 
πρωτοκόλλου που φέρει την υπογραφή του υπαλλήλου 
και του Προϊσταμένου του Περιφερειακού Γραφείου 
Ασύλου. 

Άρθρο 10 

Αντικατάσταση ταξιδιωτικών εγγράφων 

Αντικατάσταση ισχύοντος ταξιδιωτικού εγγράφου γί¬ 
νεται μετά από αίτηση του κατόχου προς την Υπηρεσία 
χορήγησης, προσκόμιση του ισχύοντος διαβατηρίου και 
σχετική απόφαση του Προϊσταμένου ακολουθώντας τη 
διαδικασία για τη χορήγηση ταξιδιωτικού εγγράφου, 
όταν συντρέχει μία από τις ακόλουθες περιπτώσεις: 

α) Έχουν συμπληρωθεί όλες οι σελίδες του ώστε η 
περαιτέρω χρησιμοποίησή του να είναι ανέφικτη. 

β) Επήλθαν μεταβολές στοιχείων της προσωπικής 
κατάστασης του κατόχου που αναγράφονται στο δι¬ 
αβατήριο. 

γ) υπάρχουν αλλοιώσεις στη φωτογραφία ή στις εσω¬ 
τερικές εγγραφές ή επήλθε φθορά του διαβατηρίου. 

Αρθρο 11 

Ανάκληση και αφαίρεση χορηγηθέντων 
ταξιδιωτικών εγγράφων 

1. Ταξιδιωτικό έγγραφο που εκδόθηκε με την χρήση 
πλαστών, νοθευμένων, παραποιημένων άκυρων ή ψευ¬ 
δών δικαιολογητικών ή φέρει ενδείξεις νόθευσης αλ¬ 
λοίωσης ή παραποίησης των στοιχείων του κατάσχεται 
από τις αρμόδιες αστυνομικές ή προξενικές αρχές που 
διαπιστώνουν το γεγονός. Το διαβατήριο αυτό φυλάσ¬ 
σεται στην αρμόδια Υπηρεσία χορήγησης και ακυρώ¬ 
νεται σε περίπτωση που εκδοθεί σχετικώς αμετάκλητη 
καταδικαστική απόφαση ποινικού δικαστηρίου. 

2. Εφόσον κατά τον έλεγχο από τις αρμόδιες αστυ¬ 
νομικές ή προξενικές αρχές διαπιστωθεί ότι σε βάρος 
του κατόχου ταξιδιωτικού εγγράφου εκκρεμεί απόφα¬ 
ση απαγόρευσης εξόδου από τη χώρα ή έχει ασκηθεί 
ποινική δίωξη για κακούργημα ή αδίκημα της παρ. 1 
του άρθρου 3 της παρούσας, το ταξιδιωτικό έγγραφο 
αφαιρείται και αποστέλλεται προς φύλαξη στην αρμό¬ 
δια Υπηρεσία χορήγησης. Ο κάτοχος του ταξιδιωτικού 
εγγράφου που αφαιρέθηκε μπορεί να το παραλάβει 
αντιστοίχως μετά την άρση του μέτρου της απαγό¬ 
ρευσης εξόδου ή μετά την οριστική παύση της ποινικής 
δίωξης ή την έκδοση απαλλακτικού βουλεύματος ή τε¬ 
λεσίδικης αθωωτικής απόφασης. 

3. Εφόσον η Υπηρεσία χορήγησης ενημερωθεί από 
αρμόδιες αρχές ότι σε βάρος του κατόχου ταξιδιωτικού 
εγγράφου εκκρεμεί απόφαση απαγόρευσης εξόδου από 
τη χώρα ή έχει ασκηθεί ποινική δίωξη για κακούργημα ή 
αδίκημα της παρ. 1 του άρθρου 3 της παρούσας, ανακα¬ 
λεί το ταξιδιωτικό έγγραφο και εφαρμόζεται αναλόγως 
η παρ. 2 του άρθρου 11 της παρούσας. 

4. Πριν την ανάκληση ταξιδιωτικού εγγράφου οι κάτο¬ 
χοι αυτών καλούνται με έγγραφο που τους επιδίδεται 
από την αρμόδια Υπηρεσία, να καταθέσουν εγγράφως 
τις αντιρρήσεις τους, τηρουμένων των διατάξεων του 
άρθρου 6 του Ν. 2690/1999 και του άρθρου 20 του Συ¬ 
ντάγματος. 



37846 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Σε περίπτωση που μεταβληθούν τα στοιχεία προσω¬ 
πικής κατάστασης του κατόχου που αναγράφονται στο 
ταξιδιωτικό έγγραφο, αυτό ανακαλείται και ακυρώνεται 
ανεξαρτήτως της υποβολής αίτησης αντικατάστασης. 

Άρθρο 12 

Απώλεια ή κλοπή ταξιδιωτικών εγγράφων 

1. Σε περίπτωση απώλειας ή κλοπής ταξιδιωτικών 
εγγράφων ο κάτοχός τους υποχρεούται να υποβάλει 
αμέσως στην πλησιέστερη αστυνομική ή προξενική αρχή 
υπεύθυνη δήλωση του άρθρου 8 του Ν. 1599/1986 για τον 
τόπο, το χρόνο και τις συνθήκες απώλειας ή κλοπής των 
ταξιδιωτικών εγγράφων. Στις περιπτώσεις αυτές ενη¬ 
μερώνεται αμέσως η Διεύθυνση Προστασίας Συνόρων 
του Κλάδου Αλλοδαπών και Προστασίας Συνόρων του 
Αρχηγείου της Ελληνικής Αστυνομίας προκειμένου να 
προβεί στην ακύρωση του εγγράφου με σχετική κατα¬ 
χώριση σε εθνικές και διεθνείς βάσεις δεδομένων καθώς 
και οι Υπηρεσίες Ελέγχου Διαβατηρίων της χώρας. 

2. Για τις συνθήκες απώλειας ή κλοπής του διαβα¬ 
τηρίου ενεργείται έρευνα από τις αρμόδιες αστυνομι¬ 
κές ή προξενικές αρχές, η οποία μπορεί να διαρκέσει 
μέχρι τρεις μήνες από την ημερομηνία υποβολής της 
δήλωσης. Σε περίπτωση νέας δήλωσης για απώλεια ή 
κλοπή διαβατηρίου εντός πενταετίας, η έρευνα μπορεί 
να διαρκέσει μέχρι ένα έτος ανάλογα με τη σοβαρότητα 
της περίπτωσης. 

3. Όσο διαρκεί η έρευνα της προηγούμενης παραγρά¬ 
φου δεν χορηγούνται νέα ταξιδιωτικά έγγραφα στον 
δικαιούχο των απωλεσθέντων ή κλαπέντων, εκτός εάν 
είναι αναγκαία η μετάβασή του στην αλλοδαπή: 

α) Σε περίπτωση νοσηλείας στην αλλοδαπή του ιδίου 
ή του συζύγου ή συγγενούς εξ’ αίματος ή εξ’ αγχιστείας 
μέχρι β βαθμού για σοβαρούς λόγους υγείας. 

β) Σε περίπτωση θανάτου ή σοβαρής ασθένειας στην 
αλλοδαπή του συζύγου ή συγγενούς εξ’ αίματος ή εξ’ 
αγχιστείας μέχρι β βαθμού. 

4. Τα ταξιδιωτικά έγγραφα των οποίων έχουν δηλωθεί 
απώλεια ή κλοπή θεωρούνται αυτοδικαίως άκυρα από 
την υποβολή της σχετικής δήλωσης στην αστυνομική 
αρχή. Σε περίπτωση ανεύρεσής τους παραδίδονται στην 
Υπηρεσία χορήγησης και εφαρμόζονται περαιτέρω ανά¬ 
λογα οι διατάξεις του άρθρου 9 παρ. 2 περί ακύρωσης, 
εκτός αν έχουν κατασχεθεί στο πλαίσιο της ποινικής 
διαδικασίας. 

5. Σε περίπτωση κλοπής ή απώλειας υποβάλλεται στην 
αρμόδια Υπηρεσία χορήγησης του άρθρου 2 μαζί με τα 
λοιπά δικαιολογητικά και η βεβαίωση της αρχής στην 
οποία δηλώθηκε η κλοπή ή η απώλεια. Στη βεβαίωση 
αυτή αναφέρεται και το αποτέλεσμα της διενεργηθεί- 
σας έρευνας. 

Άρθρο 13 
Υποχρεώσεις 

1. Ο κάτοχος ταξιδιωτικού εγγράφου υποχρεούται: 

α. να δηλώνει στην αρμόδια Υπηρεσία του άρθρου 2: 


ί. την κλοπή, φθορά, καταστροφή ή απώλεια των εγ¬ 
γράφων που προβλέπονται στην παρούσα απόφαση, 
ϋ. Την αλλαγή της ιθαγένειας, 
β. να παραδίδει στην αρμόδια Υπηρεσία του άρθρου 
2 το ταξιδιωτικό έγγραφο που έχει στην κατοχή του σε 
περίπτωση ανάκλησης του ή απόκτησης της ελληνικής 
ιθαγένειας, το οποίο ακυρώνεται. 

2. Διαβατήριο που ανήκε σε θανόντα και που είχε χο¬ 
ρηγηθεί από την Υπηρεσία του άρθρου 2 παραδίδεται 
με επιμέλεια των οικείων ή των νομίμων κληρονόμων 
του στην ως άνω Υπηρεσία και ακυρώνεται. 

Αρθρο 14 

Τύπος, σχήμα ταξιδιωτικών εγγράφων 

1. Ο τύπος των ταξιδιωτικών εγγράφων είναι αυτός 
που ορίζεται κάθε φορά από την Ευρωπαϊκή Ένωση. 

2. Το ταξιδιωτικό έγγραφο έχει σχήμα βιβλιαρίου και 
πληροί τις προδιαγραφές που καθορίζονται από το έγ¬ 
γραφο 9303 του ΙΟΑΟ ραιΐ 1 νοίυπιοε 1,2 (αναγνώσιμα 
από μηχάνημα διαβατήρια - τελευταία έκδοση όπως 
αυτή ισχύει). 

Αρθρο 15 

Περιεχόμενο ενδείξεων ταξιδιωτικών εγγράφων. 

1. Στο ταξιδιωτικό έγγραφο αναγράφονται τα κάτωθι 
στοιχεία, όπως αυτά ορίζονται ή προκύπτουν από την 
απόφαση του Προϊσταμένου Περιφερειακού Γραφείου 
Ασύλου: 

α) το/τα επώνυμο/μα του κατόχου του και το/τα όνο¬ 
μα/τα αυτού με λατινικούς κεφαλαίους χαρακτήρες, 
β) η ιθαγένεια και το φύλο του κατόχου, 
γ) η ημερομηνία και ο τόπος γέννησης με ελληνικούς 
και λατινικούς χαρακτήρες. Ο τόπος γέννησης μεταγρά¬ 
φεται σε λατινικούς χαρακτήρες με το πρότυπο ΕΛΟΤ 
743 όταν ανήκει στην ελληνική επικράτεια. Διαφορετικά 
ο τόπος γέννησης αναγράφεται σύμφωνα με την επί¬ 
σημη ονομασία του στο οικείο κράτος, 
δ) Η εκδούσα αρχή. 

ε) Τυχόν γεωγραφικός περιορισμός που καθιστά αδύ¬ 
νατη τη μετάβαση του κατόχου του σε συγκεκριμένο 
κράτος. 

2. Στο ταξιδιωτικό έγγραφο αναγράφονται επίσης και 
τα κάτωθι στοιχεία: 

α) Ο αριθμός ταξιδιωτικού εγγράφου, 
β) Η ημερομηνία έκδοσης και λήξης, 
γ) Το ύψος του κατόχου του. 

3. Στο ταξιδιωτικό έγγραφο περιλαμβάνεται εκτυπω¬ 
μένη η φωτογραφία του κατόχου. Επίσης, περιλαμβάνε¬ 
ται η υπογραφή του κατόχου, σύμφωνα με τα οριζόμενα 
στο άρθρο 7 παρ. 7, εφόσον αυτός είναι άνω των δεκα¬ 
τεσσάρων (14) ετών. Προκειμένου περί ανηλίκων ηλικίας 
κάτω των δεκατεσσάρων (14) ετών τίθεται η υπογραφή 
του ασκούντο την επιμέλεια. Η ως άνω υπογραφή τί¬ 
θεται κατά την παραλαβή των ταξιδιωτικών εγγράφων 
από την αρμόδια υπηρεσία του άρθρου 2. 

4. Το ταξιδιωτικό έγγραφο περιέχει ενσωματωμένο 
μέσο αποθήκευσης, στο οποίο περιέχονται η φωτο¬ 
γραφία, τα στοιχεία που αναγράφονται στη μηχανικώς 
αναγνώσιμη ζώνη του ταξιδιωτικού εγγράφου και τα 

δακτυλικά αποτυπώματα του κατόχου υπό μορφή που 
εξασφαλίζεται η διαλειτουργικότητα. Στα ταξιδιωτι¬ 
κά έγγραφα που χορηγούνται σε ανήλικους κάτω των 
έξι (6) ετών καθώς και σε πρόσωπα για τα οποία δεν 
είναι δυνατή μόνιμα ή προσωρινά η λήψη δακτυλικών 
αποτυπωμάτων, το ενσωματωμένο μέσο αποθήκευσης 
περιέχει μόνο τη φωτογραφία και τα στοιχεία που ανα¬ 
γράφονται στη μηχανικώς αναγνώσιμη ζώνη. 

Η ισχύς της παρούσας απόφασης, αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2014 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ ΧΡΗΣΤΟΣ ΣΤΑΪΚΟΥΡΑΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΒΑΣΙΛΕΙΟΣ ΚΙΚΙΛΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 6 προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: Ιιί1ρ://νννννν.βί.9Γ - β-ιτΐ3ΪΙ: ννβόπΐ38ίβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 










































































